“बदनामी हुई जाई तो कौनो बियाह नाहीं करिहै समझी!” नौ बरस की नताशा आकाश पर उड़ती उड़ती ज़मीन पर आ गिरी। लछमी रोती हुई शीला जी के पास आई। उन्होंने नताशा को अपने पास रख लिया। रसोई में छोटा मोटा काम करना सफाई, कपड़े तहाना वगैरह सीखती, टेलीविजन देखती। सलेट पर अपना नाम लिखना सीख लिया। मगर रह-रह कर छत पर दौड़ जाती कि कहीं रामू दिख जाए। एक दिन रामू घर के पीछे संडास के बम्बे के सहारे छत पर चढ़ आया। नताशा को दबोचकर बैठ गया। नताशा उससे चिपटी रही। न मारा न नोचा। न दाँत काटा।